Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Άναψαν τα αίματα στην τηλεοπτική εκπομπή «Καλημέρα», του ΣΚΑΪ, μεταξύ του Άδωνι Γεωργιάδη και της Εύης Καρακώστα.Ο αντιπρόεδρος της Νέας Δημοκρατίας κατήγγειλε την κυβέρνηση για την υψηλή φορολογία και τότε η βουλευτής του ΣΥΡΙΖΑ είπε την εξής φράση: «Όσον αφορά αυτά που είπε ο κύριος Άδωνις, φαίνεται καταρχήν ότι κάνει παρέα με πλούσιους ανθρώπους κι όχι με τους ανθρώπους που κάνω εγώ παρέα, που είναι η γειτονιά μου και που είναι άλλης κατηγορίας άνθρωποι και σίγουρα οι φόροι τους τους έχουν έρθει λίγο, λίγο χαμηλότερα».Ο Άδωνις Γεωργιάδης την διέκοψε και ακολούθησε ο εξής διάλογος:Άδ. Γεωργιάδης: «Πρώτα από όλα από ό, τι θυμάμαι είστε πολύ πιο πλούσια από εμένα άρα δεν δέχομαι να μου κάνετε τέτοιες ειρωνείες κυρία Καρακώστα»Εύη Καρακώστα: «Μην με διακόπτετε, μιλώ για την γειτονιά»Άδ. Γεωργιάδης: «Είστε πολύ πλουσιότερη εμού και δεν δέχομαι ειρωνεία στην τηλεόραση για την οικονομική μου κατάσταση και τις παρέες μου. Επειδή είστε ζάπλουτη λοιπόν μπροστά σε μένα, παρακαλώ όχι ειρωνείες. Είστε μία από τους ζάπλουτους του ΣΥΡΙΖΑ. Προσωπικές αιχμές εγώ δεν δέχομαι από κανέναν και δη από ΣΥΡΙΖΑίο. Πάρτε πίσω λοιπόν την ειρωνεία και μιλήστε στον κόσμο για τους φόρους»Εύη Καρακώστα: «Εγώ δεν παραπονέθηκα ποτέ για τους φόρους που πληρώνω»Άδ. Γεωργιάδης: «Μια ζάπλουτη σαν κι εσάς να κάνει σε μένα που δουλεύω από τα 19 μου μαθήματα ταξικής συνείδησης πάει πολύ»Εύη Καρακώστα: «Επειδή η γειτονιά μου ξέρει ποια είμαι…»Άδ. Γεωργιάδης: «Κι εγώ ξέρω ποια είστε γι’ αυτό μη με προκαλέσετε περισσότερο. Τα πόθεν έσχες τα διαβάζω εγώ των ανθρώπων».Ακολούθησαν εκφράσεις όπως «κακομοίρηδες», «ειρωνεία ούτε στον ύπνο σας» και πολλές ακόμη… ομορφιές και η κατάσταση… ξέφυγε από κάθε έλεγχο, κάτι που οδήγησε τελικά τον οικοδεσπότη της εκπομπής να διακόψει την συζήτηση και να «πάει» σε διάλειμμα!